钦定古今图书集成/明伦汇编/官常典/第650卷 > 江大任
## 钦定古今图书集成/明伦汇编/官常典/第650卷 > 江大任

按《池州府志》：“大任字是人，号鲜孺。天启辛酉举于乡，
公车七上，始筮仕。广恩、平恩，土旷人稀，一望榛芜，大
任为招流移，严屯戍，劝垦荒，教礼让，屏陋规，台使者
特疏荐之。地陋人不知，学士无决科者，大任捐俸新
其学宫，躬自训迪。崇祯壬午，莫生芝莲隽于乡，三百
年天荒开之自此始。粤多盗，大任以德化之，渠魁遂”
归命，戒游骑，无犯恩境。寻晋南安州守，致仕归。